Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
25 มี.ค. 2558

ตลาดทรงตัวในกรอบแคบๆ มีโอกาสขึ้นทดสอบ 1,520  จุด
ดัชนี SET อยู่ที่ 1,518.04 จุด +3.59 จุด +0.24% ปริมาณซื้อขาย 13,961 ลบ.
แนวรับ:      1500 , 1480       แนวต้าน:       1520 , 1532
 
สรุปทิศทางและแนวโน้มตลาด
“ฟื้นตัว”  ยังไม่ชัดเจน  : สัญญาณแท่งเทียนบวกแบบ Hammer เกิดจังหวะฟื้นตัวขึ้น ลักษณะเป็น Bullish Divergence แต่ก็ยังทำได้ไม่ดีนัก  โดยที่ดัชนี SET เคลื่อนไหวบวกแคบๆ ในกรอบ 1512-1520 จุดเท่านั้น ยังไม่มีการยืนยันเปลี่ยนเป็นขาขึ้น คาดว่าต้องใช้เวลา  ซึ่งดัชนีจะต้องผ่านแนวต้าน 1520-22 จุด จึงจะมีโอกาสแกว่งตัวขึ้นไปที่ 1532 จุดต่อไป 
“STEC” ต่ำเกินไป : ได้รับประโยชน์จากการลงทุนในโครงสร้างพื้นฐานของรัฐบาลและเป็นหุ้นที่มีแนวโน้มกำไรสม่ำเสมอ มี Upside จากราคาเป้าหมายทางพื้นฐานที่ 29.00 บาท ราคาหุ้นรอบนี้ปรับตัวลงถึง 25% จากสูงสุดที่ 26.50 บาท ลงมาต่ำสุดเมื่อวานนี้ที่ 19.50 บาท ทางเทคนิคพบการฟื้นตัวหลังจากราคาลงมาทดสอบแนวเส้นค่าเฉลี่ย 3 ปีที่บริเวณ 19.60 บาท ในรูปแบบ Bullish Harami คาดว่าราคาหุ้นจะสามารถฟื้นตัวขึ้นไปที่ 20.50 บาท และถัดไปที่ 22.00 บาท
หุ้นที่น่าสนใจทางเทคนิค
CPR “ซื้อ” ราคาหุ้นแกว่งตัวในแนวโน้มขึ้นต่อเนื่องหลังพักตัวไป 3 วัน สามารถกลับมายืนเหนือเส้นค่าเฉลี่ย 7-14 วันได้อีกครั้งด้วยปริมาณการซื้อขายที่สูงขึ้นยืนยันแนวโน้ม คาดว่าจะสามารถแกว่งตัวขึ้นไปทดสอบแนวต้าน  6.00  บาท มีเป้าหมายถัดไปที่บริเวณ 6.40 บาท
SENA “ซื้อ” ราคาหุ้นขึ้นทะลุผ่านกรอบรูปแบบสามเหลี่ยม ด้วยปริมาณการซื้อขายสูง มีสัญญาณบวกจากเครื่องมือ MACD และ DI  ที่พุ่งชี้ขึ้น คาดว่าจะสามารถแกว่งขึ้นต่อไปทดสอบแนวต้านแรกที่ 4.08 บาท และถัดไปที่ 4.24 บาท
EVER “ซื้อ” ราคาหุ้นเริ่มมีสัญญาณฟื้นตัวหลังจากลงมาต่อเนื่อง สามารถฟื้นกลับมาทดสอบเส้นค่าเฉลี่ย 7 วันบริเวณ 1.97 บาทได้ มีโอกาสเก็งกำไรในจังหวะ Rebound มีแนวต้านแรกบริเวณ 2.00 บาทและถัดไปที่แนวเส้นค่าเฉลี่ย 14 วันที่ 2.20 บาท
PLANB “ซื้อ” ราคาหุ้นเริ่มแกว่งฟื้นตัวขึ้น สามารถกลับมายืนเหนือเส้นค่าเฉลี่ย 7-14-21 วัน เครื่องมือ MACD เริ่มชี้ขึ้นใกล้เส้น 0 เป็นจังหวะซื้อเก็งกำไร มีเป้าหมายในการทำกำไรบริเวณ 4.70 บาท 
Futures แนวรับ         แนวต้าน
SET50      1000           1015
               990           1025
Gold        18400          18800
              18300          19000
Oil           1800           1850
              1750           1900